Romanian rautatiet

Romanian rautatiet () on Romanian valtiollinen rautatiekonserni. Se on nykyisin jaettu useiksi eri yhtiöiksi. Romanian rautateiden yhtiöitä ovat: * CFR Călători, matkustajapalvelut; * CFR Marfă, rahtiliikennepalvelut; * CFR Infrastructură (CFR S.A.), Romanian rautatieverkon infrayhtiö, ja * Societatea Feroviară de Turism (SFT), maisema- ja matkailurautatiet. ==Romanian rautatieverkko == Vuoden 2023 alussa Romanian rautatieverkon pituus oli 10 682 kilometriä (eurooppalaista raideleveyttä 1 435 mm). Tästä kaksirataista oli 2 917 kilometriä ja yksiraiteista 7 711 km. Rautatieverkosta 4 030 kilometriä oli sähköistetty (25 kV, 50 Hz). Lisäksi on pieni määrä (134 km) leveämpää rataa (1 524 mm). Leveämpi rata liittyy käytännössä itäisten ja pohjoisten naapurimaiden, Moldovan ja Romanian rataverkkoihin; osalla rajanylityspaikoista on käytössä sekä eurooppalainen että leveä rata. Eri tasoisia rautatieasemia on yhteensä 904. Rataverkosta osa on luovutettu ainoastaan jollekin tietylle (tai tietyille) rautatieoperaattorille (3 824 km), mutta pääosa rataverkosta on yhteisesti eri rautatieyhtiöiden käytettävissä (6 804 km). Kokonaisratapituus on 19 837 kilometriä. Vaikka osia rataverkosta on kunnostettu, Romanian rataverkko on kunnoltaan yksi Euroopan heikoimpia. Vuonna 2019 Romanian rataverkko luokiteltiin huonoimmaksi EU:n 30:n maan rautatieverkkojen vertailussa; Romanian sija oli 28, kun kahdessa valtiossa (Maltalla ja Kyproksella) ei ollut lainkaan rautatietä. Esimerkiksi paikallisjunien nopeus Romaniassa on keskimäärin vain 40-50 km/h. CFR- konserniyhtiöiden lisäksi Romanian rautatieliikenteessä toimii ainakin toistakymmentä muuta matkustaja- ja/tai rahtiliikenteen rautatieoperaattoriyhtiöitä. ==Historiaa== Nykyisen Romanian ensimmäinen rautatielinja oli 62,5 kilometrin mittainen, alkujaan hiilen kuljettamiseen tarkoitettu rataosuus. Se avattiin elokuussa 1854 Oravițan (Banatissa) ja Tonavan varrella sijaitsevan Baziașin sataman välillä. Tuo seutu kuului silloin Itävallan imperiumiin. Useiden parannustöiden jälkeen rataosuus avattiin matkustajaliikenteelle marraskuussa 1856. Vuosien 1864 ja 1880 välillä useita rautatieosuuksia rakennettiin Raomanian kuningaskunnan alueelle. Tammikuussa 1880 Romanian parlamentti äänesti rataosuuden Vârciorova-Roman siirtämisestä yksityiseltä Strousberg konsortiolta valtion omistukseen, Romanian rautateiden (Căile Ferate Române, CFR) alaisuuteen. Tästä syystä vuoden 1880 katsotaan olevan Romanian rautateiden perustamisvuosi. ==Tärkeimpiä rautatieasemia Romaniassa== CFR:n päätoimipiste ja maan rataverkoston päärautatieasema sijaitsee Bukarestissa. CFR:n aluetoimistot sijaitsevat Brașovissa, Cluj-Napocassa, Constanțassa, Craiovassa, Galațiissa, Iașiissa ja Timișoarassa. Näillä on myös merkittäviä, korkeimman I kategorian rautatieasema. Keskeisiä asemia Romaniassa ovat muun muassa: * Bukarestin pohjoinen rautatieasema (Gara de Nord), Bukarest, maan päärautatieasema * Henri Coandăn lentoaseman rautatieasema (Terminaali 1), Otopeni, pääkaupungin lentoasemalla * Brașovin rautatieasema, Brașov * Cluj- Napocan rautatieasema, Cluj-Napoca * Constanțan rautatieasema, Constanța * Craiovan rautatieasema, Craiova * Galațin rautatieasema, Galați * Iașin rautatieasema, Iași * Suceavan rautatieasema, Suceava * Timișoaran rautatieasema, Timișoara Tiedosto:Bukareŝto, norda stacio, 85.jpeg|Gara de Nord, Bukarestin päärautatieasema. Tiedosto:16.09.21 Aeroport Henri Coandă 962093 (51491032219).jpg|Henri Coandăn lentoaseman (T1) rautatieasema. Tiedosto:Brazov Romania (14118074106).jpg|Brașovin rautatieasema. Tiedosto:Klausenburg, Bahnhof v O, 3.jpeg|Cluj-Napocan rautatieasema. Tiedosto:Constanta station.jpg|Constanțan rautatieasema. Tiedosto:GaraCraiova.jpg|Craiovan rautatieasema. Tiedosto:Skycam vedere panoramică Gara de Nord Iași, aprilie 2014 - panoramio.jpg|Iașin rautatieasema. Tiedosto:Gara Burdujeni1.jpg|Suceavan rautatieasema. ==Kalustoa== Tiedosto:CFR Class 47 locomotive 671.jpeg|CFR:n luokan 47 sähköveturi. Tiedosto:CFR 96 at Gara de Nord, 2006.jpg|Siemensin Desiroon pohjautuva CFR:n luokan 96 moottorivaunu. ==Liityntä naapurimaiden rataverkkoihin== Romanian rautateiden (CFR) rataverkko kytkeytyy kiinteästi naapurimaiden ratoihin. Romanialla on yhteensä 17 rautateiden rajanylityspaikkaa naapurimaittensa kanssa. Naapurimaista Moldovan ja Ukrainan rautatieverkko pohjautuu kuitenkin leveämpään raideleveyteen (1 520 mm). Tärkeitä raideliikenteen yhteistyökumppaneja ovat: * Bulgaria: Bulgarian valtionrautatiet (), * Moldova: Moldovan rautatiet (, * Serbia: Serbian rautatiet (), * Ukraina: Ukrainan rautatiet (UkrZaliznytsja, UZ) ja * Unkari: Unkarin valtionrautatiet (). == Lähteet == ==Aiheesta muualla== * CFR Călători: junavuorojen aikatauluhaku ja lippujen osto (cfrcalatori.ro) * Harta generală reţea CFR (Romanian rautateiden ratakartta, pdf) (cfr.ro) * Länsi- Euroopan rautatiekartta (yleistaso) (eurail.com) * Romania (railfaneurope.net) Luokka:Rautatieyhtiöt Luokka:Romanian rautatieliikenne